หลังหูบวมครับ อยากทราบว่าเป็นอะไร
สวัสดีค่ะ อาการบวมที่หลังหู อาจเกิดจาก-ต่อมน้ำเหลืองโตตามหลังการอักเสบหรือติดเชื้อบริเวณหู คอ จมูก ซึ่งมักหายได้เองหลังการติดเชื้อหายดีแล้ว-ก้อนจากชั้นไขมันใต้ผิวหนังที่อักเสบ เป็นก้อนกลมขอบชัด กลิ้งไปมาได้บริเวณชั้นใต้ผิวหนัง-โรคผิวหนังเช่นลมพิษ ผื่นผิวหนังอักเสบ อาจทำให้บวม แดง คันได้-สาเหตุอันตรายอื่นๆเช่นมะเร็งต่อมน้ำเหลืองลักษณะก้อนที่อันตรายคือก้อนที่แข็งมาก ขนาดใหญ่ โตเร็ว กดเจ็บ หรือคลำได้หลายๆก้อนในบริเวณใกล้เคียงกัน ร่วมกับมีอาการอื่นๆเช่นกลืนติด กลืนลำบาก น้ำหนักลด รับประทานอาหารได้น้อยแนะนำสังเกตอาการ หากยังบวมมาก คลำได้ก้อนชัดเจน อาจเป็นการติดเชื้อที่รุนแรงหรือเป็นเนื้องอกที่ผิดปกติ ควรพบแพทย์เพื่อตรวจเพิ่มเติมการดูแลตัวเองเบื้องต้น ไม่ไปคลำบริเวณที่เป็นบ่อยๆ ไม่เอายาอะไรไปทาเอง และสังเกตอาการดังกล่าวไป